laion/Wikipedia-Exotic huggingface dataset:
אמון עצמי

אמון עצמי או הערכה עצמית הוא מונח בפסיכולוגיה המתאר בן אדם שיש לו מטרה אחת או מספר מטרות, והוא השיג אותן בגלל שהוא אינו ויתר והמשיך לאמין בעצמו. אבל לפעמים אנשים רבים אינם משיגים את המטרות, או שזה בגלל שהם נכשלו או בגלל שהם אינם מצליחים. קיים ציטוט "כישלון הוא תבלין הכרחי להצלחה", אותו יצר טרומן קפוטה. הציטוט זה אומר שלפעמים אפשר להכשל במטרה. קיימים עוד ציטוטים שקשורים לאמון עצמי ולהערכה עצמית (כגון: הציטוט "לאדם לא יכול להיות נוח בלי האישור שלו עצמו" שיצר אותו מארק טוויין. הציטוט "האמן בעצמך! זהו תנאי הכרחי להצלחה" שיצר אותו ויליאם הזליט). הפוסט ששמו "פקפוק-עצמי לעומת אמון-עצמי" נוצר בתוך האתר "שיטת מוח מדויק", בתוך הפוסט כתוב "שקיעה בפקפוק עצמי היא משהו שבני אדם עושים על בסיס יומי. מחשבה או הרגשה אחת של חוסר ערך עלולה להפוך לכדור שלג של שתי מחשבות, לאחר מכן שלוש, ומבלי שתרגישו, תמצאו את עצמכם מתפלשים בתהום של רחמים עצמיים." הפוסט עוסק בנושא "פקפוק-עצמי", פקפוק עצמי זה כשאדם אינו מסוגל לאמין ביכולתו ונכשל ברגע מסוים. ספרו של נתנאל ברנדן "The Six Pillars of Self-Esteem" (בעברית: "ששת העמודים של הערכה עצמית") ממליץ כמה דברים שאפשר לעשות כדי שיהיה בנו את הערכה עצמית, ויש כמה טיפים טובים שבאמת יעזרו לגלות בנו את הערכה עצמית. הספר יצא לאור בשנת 1994 וזה ספר עזרה עצמית. יש לא מעט אנשים בעולם שבעזרת האמון עצמי והערכה עצמית יכלו להשיג בחייהם המון, כגון: אלברט איינשטיין - סבל מכך שמוריו אמרו שהוא לא ישיג כלום, סבל מכינוים של מעריצותיו, לא הצליח לדבר עד גיל 4 ובסוף הפך לפיזיקאי, תסריטאי ומתמטיקאי מפורסם. מייקל ג'ורדן - כשהיה בבית ספר תיכון יצאה מנבחרת כדורגל שלו, נעל את עצמו בחדרו ובכה. בסוף הפך לכדורגלן מפורסם. וולט דיסני - פוטר כעיתונאי בגלל "שאין לו דמיון ואין לו רעיונות מקוריים". הפך ליוצר מיקי מאוס וזוכה של 22 פרסי אקדמיה. וולפגנג אמדאוס מוצרט - הוא הודח כמוזיקאי חצר על ידי אציל שכינה את האופרה הידועה שלו נישואי פיגרו כ”רועשת מדי”. הפך לאחד ממוזיקאים הכי מפורסמים בעולם. כל אחד ואחד מאיתנו יכול להתקל במכשולים שונים שיקשו עלינו, אבל הכי חשוב לא לוותר ולמשיך לנסות ולנסות עד שנצליח. כגון וולט דיסני שאמרו "שאין לו דמיון ואין לו רעיונות מקוריים" אבל בסוף הצליח להפוך ליוצר מיקי מאוס וזוכה של 22 פרסי אקדמיה, כי היה בו אמון עצמי והערכה עצמית כולל גם שהוא לא ויתר והמשיך לנסות. כישלון – ויקיציטוט, באתר he.wikiquote.org הערכה עצמית – ויקיציטוט, באתר he.wikiquote.org אמון – ויקיציטוט, באתר he.wikiquote.org פקפוק-עצמי לעומת אמון-עצמי - שיטת מוח מדוייק, ‏2022-08-03 Shest stolpov samootsenki | WorldCat.org, search.worldcat.org (באנגלית) אלברט איינשטיין - חיפוש ב-Google, באתר www.google.com כשלונות מפורסמים, נבדק ב-2024-02-03 לירון לייבו, כישלונות מפורסמים: 7 אנשים שלא ידעו מה זה לוותר, באתר חדקרן בית השראה, ‏2021-03-11
סטיבן קוטקין

סטיבן מארק קוטקין (באנגלית: Stephen Mark Kotkin; יליד 17 בפברואר 1959) הוא היסטוריון, אקדמאי, חוקר וסופר אמריקאי. קוטקין, פרופסור להיסטוריה ומומחה לברית המועצות ומדע המדינה, הוא חבר בכיר במוסד הובר (אנ') ששימש עשרות שנים מרצה באוניברסיטת פרינסטון. בין ספריו הרבים ישנה הטרילוגיה הביוגרפית של חיי יוסיף סטלין, היא פסגת היצירה המחקרית שלו, שנכון לשנת 2024 התפרסמו שני הכרכים הראשונים שלה. קוטקין, יליד ניו ג'רזי, למד באוניברסיטת רוצ'סטר ואוניברסיטת קליפורניה בברקלי. קוטקין לימד במחלקת ההיסטוריה של אוניברסיטת פרינסטון מאז 1989. הוא מחזיק במינוי משותף בבית הספר לעניינים ציבוריים ובינלאומיים בפרינסטון. הוא גם חוקר מחקר במכון הובר באוניברסיטת סטנפורד. פרופסור קוטקין הקים את היוזמה והסדנה להיסטוריה גלובלית של מחלקת ההיסטוריה של פרינסטון. הוא ייסד וערך יחד עם חוקרים נוספים סדרת ספרים על צפון מזרח אסיה שפרסמה שישה כרכים. מ-2003 עד 2007, הוא היה חבר ואחר כך יו"ר מערכת בהוצאת הספרים של פרינסטון. מ-1996 עד 2009 ניהל את תוכנית האוניברסיטה ללימודי רוסית ולימודי אירופה. הוא שימש סגן הדיקן של בית הספר לעניינים ציבוריים ובינלאומיים וממלא מקום המנהל של מכון פרינסטון ללימודים בינלאומיים ואזוריים. מאז 2014 הוא משמש מנהל בפועל של לימודי רוסיה, מזרח אירופה ואירופה של האוניברסיטה. גאופוליטיקה ואוטוקרטיות, ובפרט מדינות קומוניסטיות, הן בגדר תחום ההתמקצעות שלו. בשנת 2000 התפרסם ספרו, 'ארמגדון נמנע: קריסת ברית המועצות 1970–2000' (Armageddon Averted: the Soviet Collapse) בהוצאת אוניברסיטת אוקספורד, המתאר את תהליך התפרקות ברית המועצות. קוטקין כתב בין היתר מספר מחקרים ממוקדים על תולדות סיביר, המזרח הרחוק הרוסי, חצי האי הקוריאני והמזרח הרחוק. בשנת 2014 התפרסם בהוצאת ספרי פינגווין ספרו הראשון בטרילוגיה ביוגרפית תחת הכותרת 'סטלין: פרדוקס הכוח 1878–1928' (Paradoxes of Power) ובשנת 2017 התפרסם הספר השני בסדרה 'סטלין: מחכה להיטלר 1929–1941' (Waiting for Hitler). הספר השלישי והאחרון בסדרה צפוי לצאת לאור ב-2024 או 2025. קוטקין הוא גם מומחה למדע המדינה בימינו והוא פרשן שלעיתים מראיין בנושאים כגון מלחמת אוקראינה–רוסיה ומדיניות החוץ של ארצות הברית. מדיה וקבצים בנושא סטיבן קוטקין בוויקישיתוף Stephen Kotkin, Department of History (באנגלית) Jay Elwes, Review: Stalin by Stephen Kotkin, www.prospectmagazine.co.uk (באנגלית) Siegel, Jennifer (2014-11-26). "'Stalin,' by Stephen Kotkin". The New York Times (באנגלית אמריקאית). ISSN 0362-4331. נבדק ב-2024-02-03. Stephen Kotkin’s “Stalin: Waiting for Hitler, 1929–1941” Wins 2018 CFR Arthur Ross Book Award, Council on Foreign Relations (באנגלית) Joshua Rubenstein, Review: The Turn to Tyranny, The Wall Street Journal, ‏31 באוקטובר 2017 "Prigozhin's Rebellion, Putin's Fate, and Russia's Future". Foreign Affairs (באנגלית אמריקאית). 2023-06-24. ISSN 0015-7120. נבדק ב-2024-02-03.
עוזיאל אלחאייק

הרב עוזיאל אלחאייק (אל-חאייךּ, סביב ה'ת"ק, 1740–סביב ה'תקע"ח, 1818), היה רב ודיין ביהדות תוניסיה. כתביו משמשים כמקור היסטורי חשוב על חיי הקהילות היהודיות בתוניסיה. נולד בתוניס בסביבות שנת ה'ת"ק. אביו היה הדיין הרב מרדכי אלחאייק (נפטר בצפת, 1777). למד תורה מרבי נתן בורגיל ורבי דוד נג'אר והיה בקשר תורני גם עם הרב יצחק טייב. בשנת 1774 קיבל את פני החיד"א בביקורו בתוניס. בשנת 1785 עבר זמנית להתגורר בעיר נאבל בעקבות מגפה. סמוך לשנת 1781 מונה לדיין. בהמשך, ירש את קרוב משפחתו הרב יצחק אלחאייק, כנשיא בית הדין הרבני בתוניסיה. הוא שימש בתפקיד עד למותו בסביבות 1818. לאחר מותו ירש את מקומו הרב חיים דוד וואלנסי (נפטר ב-1827). קרוביו אספו את כתביו, והדפיסו מהם שני ספרים. הראשון, משכנות הרועים, יצא לאור בשנת 1860 בליוורנו. זהו אוסף של כ-1500 תשובות בנושאים מגוונים, הטקסט מהווה כיום מקור חשוב על חיי יהדות תוניסיה במאות ה ה-17 וה-18. דוד קאזס היה הראשון שהפנה את תשומת הלב לחשיבות ההיסטורית של הספר. ספרו השני, חיים וחסד, יצא לאור בליוורנו ב-1873, והוא כולל אוסף דרשות והספדים שנאמרו בין 1767 עד 1810. אלחייךּ עוזיאל, משכנות הרועים, ליבורנו 1860, באתר היברובוקס אלחייךּ עוזיאל, חיים וחסד, ליבורנו 1865, באתר היברובוקס מאיר מזוז, מגדולי ישראל חלק ב עמודים ריב–רכד אזולאי, חיים יוסף דוד, 1724-1806, מעגל טוב, באתר היברובוקס כהן, רפאל בנימין בן סאסי, מלכי תרשיש, עמודים פה–צ, באתר אוצר החכמה (צפייה חופשית – מותנית ברישום)
עוף דיוואן

עוף דיוואן (באנגלית: Chicken Divan) הוא קדרת עוף המוגשת בדרך כלל עם ברוקולי ורוטב מורניי. היא נקראה על שם מקום המצאתה, מסעדת Divan Parisien במלון צ'טהאם בניו יורק, שם הוגשה כמנה המיוחדת בתחילת המאה העשרים. היוצר של המנה היה שף בשם לאגאסי. בצרפתית, המילה דיוואן מתייחסת למקום מפגש או לאולם גדול. ישנם מתכונים היסטוריים רבים לעוף דיוואן שנמצאו בספרי בישול המתוארכים לסוף שנות ה-50 ולתחילת שנות ה-60, אך האותנטיות שלהם אינה ודאית מכיוון שהמתכון המקורי נשמר בסוד. קירוב המבוסס על רמזים מהמלון של מסעדת דיוואן פריזיאן נעשה עם חזה עוף, ברוקולי ורוטב בשמל גבינתי, או רוטב מורניי, מועשר בחלמונים. כיום נהוג להכין את המנה עם גבינת פרמזן רגילה והיא נותרה אחת ממנות התבשיל האמריקאיות הקלאסיות ביותר גם כיום. אפשר להכין גרסה "מהירה" עם חזה עוף מבושל מראש, מיונז מוכן ומרק משומר. חלק מהגרסאות מכוסות בחטיף תפוחי אדמה, באופן דומה לזה של תפוחי אדמה ללוויה (אנ'). "חוות תרנגולי ההודו של הארט" בניו המפשייר מגישה גרסה המשתמשת בחזה תרנגול הודו במקום עוף. רשימת תבשילי קדירה רשימת מנות אזוריות של ארצות הברית עוף וברוקולי Villas, James (2003). Crazy for Casseroles. The Harvard Common Press. ISBN 978-1-55832-217-2. אורכב מ-המקור ב-2008-04-04. נבדק ב-2008-07-17. "Chicken Divan Recipe". totalrecipesearch.com. 15 בינואר 2015. אורכב מ-המקור ב-16 במרץ 2015. נבדק ב-4 באפריל 2015. {{cite web}}: (עזרה) Lovegren, Sylvia (2005). Fashionable Food: Seven Decades of Food Fads. Chicago: University of Chicago Press. p. 194. ISBN 978-0-22649-407-4. Fountain, Shannon. "Quick Chicken Divan". Allrecipes. "Mom's Chicken Divan - Recipe". www.cooks.com. Olmsted, Larry (17 בנובמבר 2011). "Great American Bites: It's Thanksgiving every day at Hart's Turkey Farm". ABC News (באנגלית). נבדק ב-10 ביולי 2022. {{cite news}}: (עזרה)
טוב לי שאת כאן

"טוב לי שאת כאן" הוא סינגל שהוקלט על-ידי הזמר הישראלי אברהם טל. השיר יצא לאור ב-10 בינואר 2024, במהלך מלחמת חרבות ברזל. השיר, שנכתב על-ידי טל ואבי אוחיון, שגם הלחינו אותו לצד מתן דרור, היה לסינגל הראשון מתוך אלבום האולפן ה-5 שלו. טל סיפר שהשיר, שנכתב מתוך כאב בשונה מהרגלו, סייע לו לשאוב כוחות ולהשיבו למקום של פתחון לב. השיר התקבל באהדה בקרב המבקרים, וזכה לחיבוק מתחנות הרדיו בישראל, כאשר בשיאו היה לשיר השני המושמע ביותר במצעד השבועי של מדיה פורסט. הווידאו קליפ המלא שיצא עבור השיר הועלה לערוץ היוטיוב של אברהם טל ב-10 בינואר 2024. נכון לפברואר 2024, מונה הצפיות של הקליפ עומד על כ-170 אלף. אברהם טל - טוב לי שאת כאן, סרטון בערוץ "אברהם טל", באתר יוטיוב מילות השיר "טוב לי שאת כאן" באתר שירונט אברהם טל מוציא שיר ראשון מתוך אלבום חדש. האזינו, באתר וואלה, 10 בינואר 2024 רינת קרמר יבלינוביץ, ‏מתוך האלבום החדש: אברהם טל בשיר אהבה מרגש, באתר "סרוגים", 10 בינואר 2024 אברהם טל טוב לי שאת כאן, באתר yosmusic.com, ‏2024-01-10 אברהם טל - טוב לי שאת כאן, נבדק ב-2024-02-03
מריה דה ואלדס

מריה דה ואלדס אלבארס (בספרדית: María de Valdés Álvarez; נולדה ב-19 באוקטובר 1998) היא שחיינית ספרדייה, סגנית אלופת עולם (דוחה 2024) בשחייה במים פתוחים במשחה ל-10 ק"מ חופשי וסגנית אלופת אירופה (רומא 2022) בשחייה במים פתוחים במשחה ל-5 ק"מ חופשי. באליפות העולם שנערכה ביולי בבודפשט שבהונגריה סיימה דה ואלדס במקום ה-30 בשחייה במים פתוחים משחה ל-10 ק"מ חופשי בתוצאה של 2:04:54.40 שעות. באליפות אירופה שנערכה באוגוסט בלוך לומונד שבסקוטלנד סיימה דה ואלדס במקום ה-22 בשחייה במים פתוחים במשחה ל-10 ק"מ חופשי בתוצאה של 2:02:42.90 שעות. במשחה הקבוצתי המעורב ל-5 ק"מ סיימה במקום השביעי יחד עם פאולה רואיס, גיים פוז'ול בלמונטה וראול סנטיאגו בטאנקור בתוצאה של54:23.80 דקות. באליפות העולם שנערכה ביולי בקוואנגג'ו שבקוריאה הדרומית סיימה דה ואלדס במקום ה-14 בשחייה במים פתוחים במשחה ל-5 ק"מ חופשי בתוצאה של 58:12.00 דקות. במשחה הקבוצתי המעורב ל-5 ק"מ סיימה במקום ה-12 יחד עם רואיס, בלמונטה ובטאנקור בתוצאה של55:31.50 דקות. באליפות אירופה שנערכה במאי בבודפשט שבהונגריה סיימה דה ואלדס במקום השמיני במשחה ל-800 מטר חופשי בתוצאה של 8:33.90 דקות ובמקום החמישי במשחה ל-1500 מטר חופשי בתוצאה של 16:14.77 דקות. באליפות העולם (בריכת 25 מטר) שנערכה בבדצמבר באבו דאבי שבאיחוד האמירויות הערביות סיימה דה ואלדס במקום ה-15 במשחה ל-800 מטר חופשי בתוצאה של 8:28.94 דקות ובמקום ה-29 במשחה ל-400 מטר חופשי בתוצאה של 4:12.86 דקות. באליפות העולם שנערכה ביוני בבודפשט שבהונגריה סיימה דה ואלדס במקום החמישי בשחייה במים פתוחים במשחה ל-5 ק"מ חופשי בתוצאה של 57:59.00 דקות ובמקום העשירי במשחה ל-10 ק"מ חופשי בתוצאה של 2:02:42.80 שעות. באליפות אירופה שנערכה באוגוסט ברומא שבאיטליה זכתה דה ואלדס במדליית כסף בשחייה במים פתוחים במשחה ל-5 ק"מ חופשי בתוצאה של 57:00.20 דקות, אחרי שרון ון רוונדאל מהולנד (56:58.7 דקות) ולפני ג'וליה גבריאלסקי מאיטליה (57:00.3 דקות). בנוסף, סיימה במקום ה-11 בשחייה במים פתוחים משחה ל-10 ק"מ חופשי בתוצאה של 2:03:25.9 שעות, ובמקום הרביעי במשחה הקבוצתי המעורב ל-5 ק"מ יחד עם אנחלה מרטינס, קרלוס גאראץ' וגיים פוז'ול בלמונטה בתוצאה של 1:00:24.6 שעות. באליפות העולם שנערכה בפברואר בדוחה שבקטר זכתה דה ואלדס במדליית כסף בשחייה במים פתוחים במשחה ל-10 ק"מ חופשי בתוצאה של 1:57:26.9 שעות, אחרי ון רוונדאל (1:57:26.8 שעות) ולפני אנז'ליקה אנדרה מפורטוגל (1:57:28.2 שעות). נוסף לכך, היא סיימה במקום שישי במשחה ל-5 ק"מ בתוצאה של 57:39.5 דקות. 50 מטר חופשי: 29.44 שניות (2023) 100 מטר חופשי: 1:00.76 דקות (2021) 200 מטר חופשי: 2:03.75 דקות (2022) 400 מטר חופשי: 4:10.47 דקות (2022) 800 מטר חופשי: 8:33.90 דקות (2021) 1500 מטר חופשי: 16:14.77 דקות (2021) 50 מטר פרפר: 30.50 שניות (2021) 100 מטר פרפר: 1:05.16 דקות (2021) 400 מטר מעורב אישי: 4:50.62 דקות (2021) 50 מטר חופשי: 29.41 שניות (2021) 100 מטר חופשי: 1:00.71 דקות (2021) 200 מטר חופשי: 2:02.07 דקות (2018) 400 מטר חופשי: 4:05.93 דקות (2018) 1500 מטר חופשי: 16:58.07 דקות (2014) 400 מטר מעורב אישי: 4:45.97 דקות (2017) מריה דה ואלדס, באתר Swimrankings
Dreaming Out Loud

Dreaming Out Loud הוא אלבום הבכורה של להקת הפופ רוק האמריקאית, ואן ריפאבליק. האלבום יצא לאור ב-20 בנובמבר 2007 תחת הוצאת חברת אינטרסקופ רקורדס. האלבום הוקלט בין השנים 2004 ל-2007 והופק כולו על ידי גרג וולס (אנ'), ובשיתוף ראיין טדר בשני שירים. לאחר צאתו, האלבום זכה להצלחה אדירה ברשת מייספייס - הלהקה הופיעה באמנים המובילים של מייספייס מיוזיק מאז תחילת 2006, עם למעלה מ-28 מיליון השמעות בסך הכל. האלבום יצא לאחר הצלחת גרסת רמיקס לסינגל המוביל "Apologize", שהופקה על ידי טימבלנד. השיר הגיע למקום הראשון במגוון מדינות, והגיע למקום השני במצעד בילבורד הוט 100. הסינגל השני, "Stop and Stare" (אנ'), זכה גם הוא להצלחה, בעוד השירים "Say (All I Need)", ‏"Mercy" ו-"Come Home" יצאו גם הם כסינגלים. האלבום קיבל ביקורות מעורבות עד שליליות ממבקרי מוזיקה. ראיין טדר, סולן הלהקה, היה מפיק מבוקש בתעשיית המוזיקה בשנת 2007. הוא היה שותף לכתיבת שירים לאמנים כמו הילרי דאף, אשלי טיסדייל ונטשה בדינגפילד, והפיק שירים, בין היתר, לג'ניפר לופז וליאונה לואיס. טדר התחיל כמוזיקאי מתקשה בלוס אנג'לס. הוא זכה להצלחה מוקדמת בכך שזכה בתוכנית כישרונות ב-MTV בשנת 2000, אך מאוחר יותר התמודד עם קשיים. טימבלנד ראה את טדר בתוכנית הטלוויזיה ולקח אותו תחת חסותו כדי להתפתח כאמן ומפיק. טדר מתאר את תקופתו עם טימבלנד כחוויה לימודית משמעותית ששיפרה את כישורי ההפקה שלו. ואן ריפאבליק חוותה כישלונות אך צברה פופולריות באמצעות מייספייס, והפכה לאמן שלא חתום בשום חברת תקליטים המצליח ביותר בפלטפורמה. הלהקה הוציאה את השיר "Apologize" שהיה ללהיט עוד לפני צאת האלבום. מידע על האלבום Dreaming Out Loud באתר MusicBrainz מידע על האלבום Dreaming Out Loud באתר AllMusic האלבום Dreaming Out Loud באתר Discogs האלבום Dreaming Out Loud באתר ספוטיפיי OneRepublic - Dreaming Out Loud Album Reviews, Songs & More | AllMusic (באנגלית), נבדק ב-2024-02-03 "Talking Shop: Ryan Tedder" (באנגלית בריטית). 2007-11-06. נבדק ב-2024-02-03. Auszeichnungen Archiv, IFPI Austria - Verband der österreichischen Musikwirtschaft (ב־) 2008 Accreds.pdf, Dropbox (באנגלית) The Irish Charts - All there is to know, www.irishcharts.ie Gold & Platinum, RIAA (באנגלית אמריקאית) Keith Caulfield, Billboard 200 Chart Moves: OneRepublic Earns Second Million-Selling Album, Billboard, ‏2015-03-06 (באנגלית אמריקאית) Walk The Moon, Shut Up & Dance, Single, BPI (באנגלית) Alan Jones, Official Charts Analysis: Nico & Vinz hold No.1 single spot with Am I Wrong selling 62,750, מיוזיק ויק, ‏18 באוגוסט 2014 Datenbank: BVMI, www.musikindustrie.de Hitlisten.NU, Hitlisten.NU Latest Gold / Platinum Albums - RadioScope New Zealand, web.archive.org, ‏2011-07-24 RIAS Accreditations, RIAS (באנגלית בריטית) Gold/Platinum, Music Canada, ‏2008-01-29 (באנגלית אמריקאית) «2M» - Золотой и платиновый альбом в России - International 2008, web.archive.org, ‏2009-02-16 Die Offizielle Schweizer Hitparade - hitparade.ch, www.swisscharts.com
אגוסטין אוחדה

אקסל אגוסטין אוחדה (בספרדית: Axel Agustín Ojeda; נולד ב-19 ביוני 2004 ברוסאריו שבארגנטינה) הוא כדורגלן ארגנטינאי המשחק בעמדת קשר הכנף בקבוצת ניו יורק סיטי מה-MLS. אוחדה גדל במחלקת הנוער של ראסינג קלוב. הוא ערך 17 הופעות ליגה במדי הקבוצה הבוגרת של המועדון במסגרת ליגת העל הארגנטינאית, בהן הבקיע שני שערים. בנוסף, ערך חמש הופעות במסגרת גביע ליברטדורס בעונת 2023, בהן הבקיע שער אחד. ב-2 בפברואר 2024 חתם על חוזה לארבע שנים בניו יורק סיטי מה-MLS. אגוסטין אוחדה, באתר Transfermarkt אגוסטין אוחדה, באתר Soccerway אגוסטין אוחדה, באתר FootballDatabase.eu New York City FC sign Agustín Ojeda from Racing Club באתר הרשמי של ה-MLS, ‏ 2 בפברואר 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אגוסטין אוחדה".
ארגון המיילדות בישראל

ארגון המיילדות בישראל (באנגלית: Israel Midwives Association) הוא הארגון הרשמי אשר מייצג את מיילדות ישראל. הארגון הוקם בשנת 1978 במטרה לתרום לקידומן המקצועי של המיילדות, לחזק את מקצוע המיילדת ואת העשייה המיילדותית ולשפר את הטיפול בנשים במעגל החיים. ארגון המיילדות בישראל יצא לדרך בשנת 1978. הטריגר להקמת הארגון היה הרצון לארח את כנס ארגון המיילדות העולמי (ICM) בישראל. בשנת 1978 התארח בישראל הכנס הבינלאומי ה-18 של ארגון המיילדות הבינלאומי. האירוח נתן רוח גבית לחיזוק הארגון ולביסוס מעמדו בקהילה הרפואית. על מנת לקדם את נושא המיילדות בישראל, פועל ארגון המיילדות במספר מישורים: קידומן המקצועי של המיילדות בישראל שיפור הטיפול בנשים במעגל החיים חיזוק וביסוס מעמדן של המיילדות בקהילה הרפואית קידום תחום ליווי הריון רציף על ידי מיילדת בישראל עדכון הידע וההבנה בנושאי פריון, ילודה ותכנון המשפחה ייצוג ארגון המיילדות במועצה הלאומית למיילדות, גינקולוגיה, ניאונטולוגיה וגנטיקה קידום וביצוע מחקר מיילדותי ארגון המיילדות בנוי מיושבת ראש הארגון, גזברית ויושבות ראש הוועדות השונות (תרבות, הסברה, מדיה, מחקרים). בנוסף מליאת הארגון בנויה מנציגות כלל בתי החולים, נציגת קהילה ונציגת מיילדות הבית. 2024- עכשיו :טניה שטיינבוק 2021 - 2024: יפעת רובננקו 2006 - 2021: איריס רז 2002 - 2006: ורדה מרגלית 1995 - 2002: איילה בלאו 1986 - 1995: שרה קרייז קמין 1982 - 1986: רות שפט 1978 - 1982: רחל רכס ארגון נולד, היסטורית ארגון המיילדות במרוצת השנים תקנון ארגון המיילדות נייר עמדה: מעקב וליווי הריון בסיכון נמוך על ידי מיילדת (פורסם בנובמבר 2022) נייר עמדה: מרכזי לידה בישראל (פורסם במאי 2023) נייר עמדה: ליווי על ידי מיילדת בתקופת משכב לידה (פורסם בנובמבר 2023) אתר האינטרנט הרשמי של ארגון המיילדות בישראל ארגון המיילדות בישראל, ברשת החברתית פייסבוק ארגון המיילדות בישראל, ברשת החברתית אינסטגרם ארגון המיילדות בישראל, ברשת החברתית אקס (טוויטר) קהילת "מילה של מיילדת", ברשת החברתית פייסבוק ארגון המיילדות בישראל, ברשת החברתית פייסבוק ארגון המיילדות בישראל, ברשת החברתית אקס (טוויטר) ארגון המיילדות בישראל, ברשת החברתית אינסטגרם
מאטי פלטולה

מאטי פלטולה (בפינית: Matti Peltola; נולד ב-3 ביולי 2002 באספו שבפינלנד) הוא כדורגלן פיני המשחק בעמדת הבלם בקבוצת די. סי. יונייטד מה-MLS ובנבחרת פינלנד. פלטולה גדל במחלקת הנוער של ה.י.ק. הלסינקי. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הפינית. הוא ערך 53 הופעות ליגה במדי המועדון, בהן הבקיע שני שערים. ב-2 בפברואר 2024 חתם על חוזה לשלוש שנים בדי. סי. יונייטד מה-MLS. ב-12 בינואר 2023 ערך פלטולה את הופעת הבכורה שלו בנבחרת פינלנד, בהפסד 0–1 לנבחרת אסטוניה במשחק ידידות. מאטי פלטולה, באתר Transfermarkt מאטי פלטולה, באתר Soccerway מאטי פלטולה, באתר WorldFootball.net מאטי פלטולה, באתר FootballDatabase.eu D.C. United Sign Finland National Team Midfielder Matti Peltola באתר הרשמי של די. סי. יונייטד, 2 בפברואר 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאטי פלטולה".
חלביצ'ק

חְלֶבִּיצֶ'ק (בצ'כית: Chlebíček) שפירושו כריך (או Obložený chlebíček, דהיינו כריך מכוסה) הוא סוג של אוכל קרצ'כי פופולרי מאוד, המורכב מבצק פריך, בגט מקושט במאכלים שונים. תוספות (כיסויים) אופייניות לכריכים הן ממרחים שונים, סלטים, ירקות, נקניקים, גבינות, פירות ים ועוד. אלה הם כריכים קטנים, מה שנקרא כריכונים או כריכי ביס או אפילו חטיפים קטנים יותר עם קיסם באמצע שמשמשים כמתאבנים. תקני המדינה הצ'כוסלובקית לשעבר (ČSN) למוצרי מטבח קר תיארו כמעט מאה סוגים של כריכים מכוסים. בעולם האנגלו-סכסי ובמדינות אחרות, המונח כריך יכול לכלול גם בגט, כלומר לחם מכוסה מלא במאכלים אחרים, או המבורגר, שניתן גם לחמם. רוב הכריכים בתוך צ'כיה נצרכים קרים, ולכן היצרנים חייבים לציית לתקנות ההיגיינה, כדי למנוע התפשטות מחלות. כריך מכוסה הוצג בצורתו הנוכחית בתחילת המאה ה-20. מעדניית פראג של Jan Paukert (מעדניית Jan Paukert פעלה עד פברואר 2015) ביוזמתו של חבר משפחה, הצייר Jan Skramlík (צכ'), שלא היה מרוצה מהמתאבנים שהוגשו באותו הזמן היה מרוצה מהכריך החדש הן בגודל והן מהכיסוי וכך גם לקוחות המעדנייה, שבה החלו להימכר מוצרים אלה עד מהרה. הגודל המקורי היה משהו קטן יותר מהיום ("כך עבור שניים או שלושה ביסים"), במהלך השנתיים לאחר מכן הוכח שגודל גדול יותר הוא עדיף ובצורה זו הם צברו פופולריות ועדיין מיוצרים עד היום. מולר, אווה. אוכל אצבעות, או אוכל שניתן לאכול רק עם הידיים . מזון. סגנון: לנשים, נספח זכויות . בורגיס, 2 בדצמבר 2008, מס'. 45, עמ' 9. [cit. 2022-06-17]. ISSN 1211-2119 . ZÍDEK, Petr. כיכר לחם, סמל לרווחה . בֵּית קָפֶה. חוק . בורגיס, 31 בדצמבר 2020, כרך 30, לא. 307, עמ' 19. [cit. 2022-06-14]. ISSN 1211-2119 . סנדוויץ' של הבישוף פרשת הכריכים (פרשת חלביצ'קובה או גם פרשת טראביץ' היא אירוע מספטמבר 1941, שבמהלכו הרעיל ראש ממשלת הפרוטקטורט (של ממשלת הבובות) הגנרל הצ'כי אלואיס אליאש כמה עיתונאים ששיתפו פעולה עם הנאצים (בסוף הוא בעצמו נרצח על ידי הנאצים). האירוע עדיין נושא את שמו של המתאבן הידוע, שכן ההרעלה נגרמה מסנדוויצ'ים נגועים בכוונה). מדיה וקבצים בנושא חלביצ'ק בוויקישיתוף Obložené chlebíčky podle norem studené kuchyně Vražedně dobrý český chlebíček. Za války skutečně zabíjel, teď slaví sto let. ČRo Plus [online]. 14. červenec 2016. Dostupné online.  Babiččiny recepty: Chlebíček podle Jana Paukerta. ČRo Liberec [online]. 29. prosinec 2023. Dostupné online.  Hýčkaný, proklínaný, ale náš! Etiketa konzumace chlebíčku ale rozděluje. iDNES.cz [online]. 31. prosinec 2023. Dostupné online.  Nodl, Ladislav; Mandžuková, Jarmila; Havlů, Karina. Velká domácí kuchařka. 1. vyd. Praha: Slovart, 2004. s. 43. מסת"ב 80-7209-550-1 "Obložené chlebíčky podle norem studené kuchyně: Tentokrát recepty pro milovníky sýrů a „vegetáře" | MAKOVÁ PANENKA" (בצ׳כית). 2016-12-11.
אוליביה נקש

אוליביה נקש (בצרפתית: Olivier Nakache;‏ נולד ב-14 באפריל 1973) הוא במאי קולנוע תסריטאי ומפיק סרטים יהודי-צרפתי. הוא עובד ביחד עם אריק טולדנו. זוכה בשלושה פרסי סזאר על סרטם מחוברים לחיים (2012), משמעות המסיבה (2018) ויוצאים מן הכלל (2020). נקש נודל וגדל בסירן, פרוור של פריז, להורים יהודים ילידי אלג'יריה. אחותו הצעירה היא השחקנית והבמאית ג'רלדין נקש. נקש וטולדנו נפגשו במחנה קיץ בשנות ה-80 והם חברים כבר מגיל ההתבגרות. ב-1995 נפגשו שוב בכנס אנימטורים והחלו לעבוד ביחד. ב-1995 הם ביימו את סרטם הקצר הראשון, "Le Jour et la Nuit" (היום והלילה), סיפורו של רופא לילה מאוהב, עם זינדין סואלם וג'ולי מודוך. ב-1999 הם יצרו את הסרט "Les petits souliers" (הנעליים הקטנות), הרפתקאותיהם של ארבעה חברים שנשכרו כסנטה קלאוס, בכיכובם של ג'מאל דבוז, גד אלמלח, רושדי זם וג'ילבר מלקי. הסרט זכה בפרס חבר השופטים לסרטים קצרים בקומדיה. ב-2002 הם עשו סרט קצר נוסף "Ces Jours Heureux" (הימים המאושרים האלה), על עזיבת מחנה קיץ. ב-2006 יצרו את הקומדיה "Nos jours heureux" (הימים המאושרים שלנו), בכיכובם של ז'אן פול רוב, מרילו ברי, עומאר סי, ז'ופין דה מו, ז'אן בנגיגי ועוד. את הסרט ראו כ-1,400,000 צופים. ב-2009 יצא הסרט השלישי שלהם, "Tellement proches" (כל כל קרוב), סיפורה של משפחת פועלים בפרברי פריז. השחקנים, וינסנט אלבז, איזבל קארה, פרנסואה-קסבייר דהמזון, אודרי דנה, עומאר סי, ז'אן בנגיגי וז'ופין דה מו. ב-2011 יצא סרטם הגדול "מחוברים לחיים" בכיכובם של פרונסואה קלוזה ועומאר סיץ מגולל את יחסיהם של אריסטוקרט עשיר, משותק מהצוואר ומטה עם המטפל שלו, צעיר סנגלי מהפרוורים. הסרט זכה להצלחה השנייה בגודלה בהיסטוריה של הקולנוע הצרפתי, מעל 19 מיליון צופים צפו בו והפך לסרט הצרפתי הנראה ביותר מחוץ לצרפת מאז 1994, כ-19 מיליון. הסרט הפך את השחקן עומאר סי, לכוכב. הסרט זכה ב-2012 ב-8 פרסי סזאר. ב-2014 יצא סרטם "סמבה" בכיכובם של עומאר סי, שארלוט גינסבורג זכה להצלחה באירופה עם כ-5 מיליון צופים. ב-2017 יצא סרטם "Le sens de la fête" (משמעות המסיבה), בכיכובם של ז'אן-פייר בכרי, ז'יל ללוש. ב-2019 יצא סרטם "יוצאים מן הכלל" בכיכובם של וינסנט קאסל ורדה קטאב. ב-2021 יצאה הסדרה שלהם בוטלוויזיה "En thérapie" עיבוד צרפתי לסדרה הישראלית "בטיפול". ב-2023 יצא סרטם "Une année difficile" (שנה קשה) בישראל הסרט נקרא "השנה שהייתה לנו", קומדיה על שני לוזרים שהחובות הכבדים שלהם יצאו מכלל שליטה. בניסיונם להתאפס ולחזור לדרך הישר, הם מתחברים לקבוצת פעילים למען איכות הסביבה ומצטרפים למעלליהם, בכיכובם של פיו מרמאי, ג'ונתן כהן, נואמי מרלה ומתייה אמלריק. במתקפת הפתע על ישראל ב-7 באוקטובר 2023 נרצחה בת דודתה של אשתו, הילי סולומון בת ה-27, ביחד עם מפל אדם, חברתה הטובה ביותר, אחותה של מעיין אדם, בטבח במסיבה ברעים. מדיה וקבצים בנושא אוליביה נקש בוויקישיתוף אוליביה נקש, ברשת החברתית פייסבוק אוליביה נקש, ברשת החברתית אקס (טוויטר) אוליביה נקש, במסד הנתונים הקולנועיים IMDb (באנגלית) אוליביה נקש, באתר "אידיבי", מאגר הידע העברי לקולנוע ישראלי ועולמי אוליביה נקש, באתר AllMovie (באנגלית) אוליביה נקש, במסד הנתונים הקולנועיים KinoPoisk (ברוסית) אמיר קמינר, "זו הבעיה של אנשי שמאל כמו גרטה, הם שונאים את ישראל ולא יודעים היסטוריה", באתר ynet‏, 24 בינואר 2024 אמיר קמינר, "זו הבעיה של אנשי שמאל כמו גרטה, הם שונאים את ישראל ולא יודעים היסטוריה", באתר ynet‏, 24 בינואר 2024